title: جهة الرباط سلا القنيطرة
text: جهة الرباط سلا القنيطرة (بلأمازيغية: ⵜⴰⵎⵏⴰⴹⵜ ⵏ ⵕⵕⴱⴰⵟ ⵙⵍⴰ ⵇⵏⵉⵟⵔⴰ، بالفرانساوية: Rabat-Salé-Kénitra) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فالشمال لغربي ديال البلاد، و لعاصيمة ديالها هي الرباط، و مابين لمدون اللي كاينين فلجيهة: سلا وقنيطرة وتمارة وسيدي قاسم ولخميسات. عدد السكان على حساب لإحصاء اللي تدار فـ2014 وصل فهاد لجيهة لـ4,580,866. لميساحة ديال لجيهة هي 18,194 كم².